
Kada sam se prije kojih tridesetak godina počela 
intenzivnije baviti počecima fotografije u Hrvatskoj, 
posebnu sam pozornost posvetila ranoj fotografiji na 
području Dalmacije, pa tako i u Zadru, gdje sam 1977. 
godine objavila i na izložbama prezentirala rezultate 
tih istraživanja. 1 Tom smo prilikom, među nekolici¬ 
nom značajnijih fotografskih ličnosti iz najranijih dana 
pojave novog medija na našoj obali, zapazila sam i 
ime bečkog fotografa Franza Laforesta. 

Ta zanimljiva ličnost, s impozantnim rodoslovljem 
burgundske porodice Thiard de Bissv iz početka XVI. 
stoljeća, pojavila se početkom 1860-ih u Zadru i to 
nakon boravka u Trstu, o čemu govori obiteljska pre¬ 


Autorica prikazuje knjigu bečkog fotografa Franza Thi- 
arda de Laforesta (Beč, 183 8.-Kotor, 1911.), koju je pod 
naslovom »Spalato und Seine Altertbiimer« objavio u 
Splitu 1878. godine. Laforest se u toj knjizi (od koje je 
ostao sačuvan samo jedan kompletni primjerak) javlja 
istovremeno kao izdavač, autor teksta te autor ilustracija 
s vlastitim originalnim fotografskim kopijama, što se po¬ 
kazalo kao jedinstveni pothvat medu fotografija 19. sto¬ 
ljeća u Hrvatskoj. S očitom ambicijom da knjiga posluži 
i kao vodič, njegovo se djelo na tom području vremenski 
našlo na prvom mjestu, anticipirajući Bulićev vodič po 
Splitu i Solinu za punih 16 godina. 


daja. Zadarske su se godine pokazale kao priprema za 
veću Laforestovu aktivnost u Šibeniku, gdje je sredinom 
šezdesetih, osim uobičajene djelatnosti na polju portret- 
ne fotografije, pokazao posebnu sklonost prema sni¬ 
manju izvan atelijera, što će se kao posebnost i kao 
dominanta trajno manifestirati u njegovu daljnjem ra- 


' N. Grčević, Rana fotografija u Zadru, Zadarska Revija, 1978., 2; Ista: 
Fotografija devetnaestog stoljeća u Hrvatskoj, Zagreb, 1 981. 

du. Tome će svakako pridonijeti njegova fascinacija 
specifičnim mediteranskim »plenairom« i ljepotom dal¬ 
matinskog pejzaža, ali i osebujnošću starih gradskih 
aglomeracija prepunih spomenika povijesti i kulture. 

Na fotografskim putovanjima, koja je iz Šibenika 
poduzimao duž obale, stigao je 1866. do Omiša, a 
1873. godine sve do Boke Kotorske. Nekoliko godina 
proveo je zatim u Splitu, gdje je 1878. nastala osebujna 
knjiga kojoj su posvećeni ovi retci. Iz Splita je krenuo 
dalje na jug da bi se, preko Dubrovnika i dužeg zadr¬ 
žavanja u Mostaru, definitivno nastanio u Kotoru gdje 
je ostao do kraja života 1911. godine. 2 

Na tom putu čini se da ga je sam usud vodio nekim 
nepredvidivim ritmom od boravišta do boravišta sve 
dalje prema jugu, gdje je napokon našao svoju flzemlju 
gdje limuni cvatu i gdje se zlatne naranče žare« (Goet- 
he). 

Ako k tome dodamo i podatak iz obiteljske predaje 
da je u više navrata putovao sve do Nizozemske i Fran¬ 
cuske, Laforest se predstavlja ne samo kao ljubitelj lje¬ 
pota prirode, nego i kao zainteresirani poklonik raz¬ 
nolikih kulturnih vrednota. 

Iz bogatog Laforestova opusa i neobičnog životnog 
puta kojem smo u uvodu tek naznačili konture, izdvojili 
smo dakle jedno zanimljivo i za proučavanje hrvatske 
kulturne povijesti korisno djelo - knjigu, u kojoj autor, 
pod naslovom »Spalato und seine Alterthiimer« prika¬ 
zuje, znalački opisuje i vlastitim fotografijama potkri- 
jepljuje svoje viđenje grada u godinama njegova velikog 
procvata krajem sedamdesetih godina devetnaestog 
stoljeća. 

Među razlozima koji su me potakli na ovo javljanje, 
na prvom je mjestu želja i namjera da naše kolege 
povjesničare umjetnosti, konzervatore i arheologe upo¬ 
znamo s jednim, do sada praktički nepoznatim prika¬ 
zom splitske i salonitanske spomeničke baštine, stanju 
njene očuvanosti i stupnju informiranosti o njezinim 
povijesnim i umjetničkim vrijednostima u vremenu koje 
je prethodilo velikim restauratorskim zahvatima, od 
rekonstrukcije solinskog akvedukta do obnove zvonika 
splitske katedrale. 

Drugi, ne manje važan razlog, nalazimo u činjenici 
da je Laforestovo djelo o kojem govorimo, sačuvano 
samo u jednom kompletnom primjerku (si. 1), da se 
čuva u Splitu i da do sada ne samo nije objavljeno 
nego ni spomenuto u inače opsežnim i ambicioznim 
prikazima povijesti splitske fotografije, što ovim napi¬ 
som namjeravamo ispraviti. 3 

U Splitu je na taj način ostalo nepopunjeno i Lafo¬ 
restovo mjesto u povijesti lokalne knjižarske i izdavačke 


djelatnosti jer bi spomenuto djelo iz 1878. godine, u 
kojem on istovremeno figurira kao izdavač, autor tek¬ 
sta i autor prvih originalnih fotografskih ilustracija, 
trebalo biti izdvojeno kao prijelomno i to naročito u 
odnosu na raniju tradiciju ilustriranja knjiga pomoću 
slobodno koncipiranih i često fantazijom dopunjenih 
slikarskih grafika (si. 2, 3). Obzirom na Laforestovu 
intenciju da knjiga posluži i kao vodič po starinama 
Splita i Salone, trebalo bi također naglasiti da je njegovo 
djelo objavljeno šesnaest godina prije slijedećeg vodiča 
kojega je pod naslovom »Voda po Spljetu i Solinu«, 
Bulić (u suradnji s Jelićem i Rutarom) izdao u Zadru 
1894. godine. 

Od knjige o kojoj govorimo ostalo je srećom 
sačuvano i nekoliko primjeraka u mekom uvezu, koje 
sadrže identičan tekst i slog, ali nemaju ilustracija. 
Jedan od tih primjeraka čuva se u zagrebačkoj Naci¬ 
onalnoj i sveučilišnoj biblioteci (pod signaturom 383/ 
213) pa će biti lako dostupan svakome tko zaželi upo¬ 
znati integralni tekst. Da bi zainteresiranom čitatelju 
ipak omogućili bar preliminarni uvid u sadržaj knjige 
(u originalu objavljene na njemačkom jeziku) sažete 
informacije o djelu i o autoru, koji nam se, iako foto¬ 
graf po vokaciji, predstavlja u ovoj knjizi kao inteli¬ 
gentni promatrač i elokventni pripovjedač. 

Osnovni podaci, od naslova preko imena autora, 
izdavača, tiskara, godini i mjestu izdanja kao i podaci 
o vrsti i broju ilustracija, otisnuti su na prvoj stranici 
knjige i glase: 

SPALATO UND SEINE ALTERTHUMER 
von Franz Thiard de Laforest 
Mit zehn vom Verfasser nach der Natur 
aufgenommenen Photographien. 


2 Svjedodžba smrti, Kotor, upisnik mrtvih, svezak X, str. 79. 

3 Taj jedini, tvrdo ukoričeni i u crveno platno uvezani primjerak, koji je ostao 
sačuvan, ukrašen je crnim ornamentalnim okvirom, unutar kojega je u 
zlatotisku otisnut središnji vegetabilni motiv s naslovom SPALATO. 

U biblioteci splitskog Zavoda za zaštitu spomenika kulture čuva se pod 
inventarskim brojem 377/11 1 32 (uz naljepnicu na koricama: III Br/28). 
Veličina knjige je 23,7x15,6x1,3 cm, a sadrži 42 stranice teksta, unutar kojega 
je raspoređeno 10 fotografija formata oko 10,5x14,5 cm, kaširanih na kartone 
15x23 cm s tiskanim naslovima ispod svake slike. Na svakom je kartonu gore 
u sredini velikim slovima otisnut naslov »SPALATO UND SEINE 
ALTERTHUMER«, dok su lijevo i desno neposredno ispod fotografije, malim 
slovima navedeni podaci o autorstvu i autorovoj zaštiti: »Photographie von 
Franz Laforest« i desno: »Nachdruck vorbehalten«. Fotografije navodimo u 
nizu prema stranicama iza kojih su uvezane u korpus knjige i to s originalnim 
naslovima ispod slika: 

Na dnu stranice još stoji: 

1878 - Verlag von Franz Thiard de Laforest in 
Spalato 

Druck v. Paul Gerin, Wien, II., Circusgasse 13 

U kratkom uvodu, s preciznom datacijom flim Juni 
1878.«, autor iznosi namjeru da na stranicama svoje 
knjige dade sažeti opis Splita i njegovih starina, kao i 
kratki pregled povijesti grada kojeg smatra najču¬ 
desnijim među svim gradovima Jadrana, jer po njegovu 
mišljenju obiluje tragovima drevnih povijesnih raz¬ 
doblja u kojima se razvijao. 

Iako na tim područjima nije stručnjak nego samo 
oduševljeni simpatizer grada koji ga je lijepo prihvatio, 
on se već na početku oslanja na autore značajnijih djela 
o Splitu i Solinu od Adama, Cassasa, Gardnera i Wil- 
kinsona do Carrare, Lanze i Katalinića, koji su ga svo¬ 
jim radovima informirali i istovremeno inspirirali da 
njihova iscrpna razmatranja pokuša sažeti u priručan 
i lako razumljiv vodič kojemu će dodati desetak vla¬ 
stitih originalnih fotografija kao ilustraciju. 

Među njima je jedna panorama grada sa Marjana, 
jedna veduta splitske rive i pet fotografija Dioklecija¬ 
nove palače. To su snimke: Porta aurea, Peristil, Vesti- 
bul i sfinga, te fotografija zvonika katedrale snimljena 
sa južnih zidina. Dodane su još tri fotografije iz Salone i 
to rimskih terma, starokršćanskog groblja i akvedukta. 

Povjesničara fotografije u prvom će redu zanimati 
upravo te fotografije, koje, sačuvane samo u jednom 
primjerku, danas predstavljaju nezaobilazan i auten¬ 
tični dokument o slici grada, stanju i spomenika kul¬ 
ture i arheoloških nalazišta, u vremenu najambicioz¬ 
nijih građevinskih i urbanističkih zahvata gradonačel¬ 
nika Bajamontija krajem sedamdesetih godina 19. 
stoljeća. 


1. str. 6 DIE RIVA (10,5x14,5 cm) 

2. 8 PORTA AUREA (10x1 3,2) 

3. 10 SAULENGANG DES PERISTILS (14x10,5) 

4. 12 PORTAL DES VESTIBULS (10,3x13,1) 

5. 13 DIE SPHINX (15x10,3) 

6. 14 TEMPEL UND GLOCKENTHURM (14.3x10,3) 

7. 28 SPALATO (10,4x14,7) 

8. 36 RUINEN DER VVASSERLEITUNG (10.3x14,4) 

9. 38 ROMISCHER FRIEDHOF (10,3x1 3,3) 

10. 40 RUINEN.'DES BADES IN SALONA (10,4x1 3,7) 

Do spomenutog sačuvanog primjerka knjige, kao i do ključnog podatka o 
rano datiranoj Laforestovoj fotografiji Cetine, došla sam susretljivošču i velikim 
razumijevanjem dr. R. Tomića iz Splita, kojemu izražavam veliku zahvalnost, 
kao i kolegici Eti Dragojevič iz Zagreba. Posebno zahvaljujem gospođi Lidiji 
Laforest, koja mi je omogućila uvid ne samo u fotografsku ostavštinu svoga 
djeda, nego i u vrlo stare dokumente i povelje obitelji Thiard de Laforest. 


Za povjesničare umjetnosti i kulture posebno će biti 
zanimljiv tekstualni dio knjige, u kojem jedan dobro¬ 
namjerni stranac, rođeni bečanin, na svom materin¬ 
skom jeziku piše i spontano svjedoči o neposrednom 
doživljaju grada kojega voli i kojemu se iskreno divi. 
Jedinstvena će to biti prilika, da pod njegovim vod¬ 
stvom, uz popratne komentare i ilustracije osjetimo, s 
jedne strane grad i njegov razvitak u godinama velikog 
procvata, a s druge, za nas možda zanimljivije, da iz 
prve ruke ponešto saznamao o starinama, o stanju nji¬ 
hove očuvanosti pa i o tadašnjem stupnju znanstvenih 
spoznaja o njima, gledanih iz daleke vremenske dis¬ 
tance. 

Laforest pristupa svojem tekstu vrlo sistematski i 
racionalno uvodići čitaoca najprije u Dioklecijanovo 
vrijeme, u njegov život i mjesto u povijesti, a zatim i u 
široke prostore njegove monumentalne palače koja svo¬ 
jim impozantnim zidinama još danas čuva i okružuje 
staru jezgru grada Splita. Sa začuđujuće znalačkim i 
do detalja minucioznim opisom tih zidina, autor nas 
uvodi u palaču informirajući nas najprije o mjerama 
zidova,o njihovoj kompletnoj dužini, visini, debljini, 
načinu gradnje, ostacima arhitektonskih ukrasa na 
njima, zatim o veličini i obliku prozora, broju i stilskim 
obilježjima stupova na južnoj fasadi palače, koju u svo¬ 
joj imaginaciji zamišlja u punom sjaju, opremljenu sta¬ 
tuama u cijeloj dužini pročelja, dok u stvarnosti gleda, 
pa i snima, zazidane lukove prozora i nizove prigra- 
đenih neuglednih kućica i sitničarskih dućana, koji na 
najjadniji način nagrđuju ovo, nekoć tako divno zdanje 
(si.10). 

Na isti način Laforest pristupa opisu cijele palače, 
naglašavajući istovremeno savršenost izvedbe, neka¬ 
dašnji sklad i međusobne odnose arhitektonskih cjelina 
u prostoru kao i narušavanje tog sklada kasnijim do¬ 
gradnjama, interpolacijama i rušenjima. Snimajući spo¬ 
menike u zatečenom stanju, on u tekstu iznosi i svoje, 
često britke, kritičke primjedbe i opaske, na račun onih 
koji bi se morali brinuti o gradu. 

Ulazeći u Peristil, autor ga detaljno i znalački opisuje 
sa svim mjerama, arhitektonskim detaljima, nizovima 
stupova, upotrijebljenim materijalima pa i mišljenjima 
o podrijetlu kamena. Ne ustručava se izraziti ni svoje 
osobno divljenje tom impozantnom prostoru i nje¬ 
govom jedinstvenom završetku s timpanonom nad por¬ 
talom vestibula, koji i vidimo na fotografiji (si. 5). Na 
jednoj drugoj fotografiji zabilježio je, po svom mišljenju 
neukusnu interpolaciju bijednih malih zgrada direktno 
u raskošni niz crvenih granitnih stupova i bijelih 

mramornih arkada Peristila, koje bitno narušavaju 
jedinstveni sklad prostora (si. 4). 

U tekstu zatim niže minuciozne opise svih značaj¬ 
nijih dijelova palače, od vestibula i malog hrama do 
samog bisera palače - velikog hrama (mauzoleja), koji 
je od svih dijelova palače ostao najbolje očuvan i ko¬ 
jemu vrijeme nije oduzelo ništa od njegove raskošne 
ljepote. Opisima careva hrama i gotovo analitičkoj raz¬ 
radi svih građevinskih i ukrasnih elemenata u zgradi i 
oko nje, Laforest posvečuje punih pet stranica s mje¬ 
rama, datiranjima i stilskim analizama. Citira usput 
često divergentna mišljenja raznih autora, ali i to uvijek 
s dozom vlastitog razmišljanja i zapažanja. 

Laforest zatim opisuje i snima sfingu (si. 6), na¬ 
vodeći i stručna mišljenja i pučku predaju, a snima i 
zvonik katedrale kojeg smatra jednim od najljepših 
ukrasa grada (si. 8). Govoreći o gradnji zvonika i nje¬ 
govu graditelju, spominje usput i probleme održavanja 
građevine koja je nakon restauracije iz 1818. godine 
ponovno toliko oštećena i ugrožena da će joj trebati 
hitna i temeljita obnova. Do očekivane restauracije, 
uz gradnju skela i obnovu cijele konstrukcije zvonika 
došlo je nekoliko godina kasnije, tj. 1882. godine, pa 
će tako njegova fotografija iz 1878. biti posljednji do¬ 
kument o izvornom izgledu građevine. 4 

Mnogo prostora posvećuje Laforest i malom hramu, 
sadašnjoj krstionici, koju precizno mjeri i opisuje izno¬ 
seći usput i kontroverzne stručne rasprave 5 , ali nagla¬ 
šava i slaže se s mišljenjima Adama i Cassasa da je 
mali hram jedan od najljepših antičkih spomenika u 
Europi. I opet, kao po pravilu, Laforest primjećuje i 
prigovara da je građevina sa sviju strana stisnuta 
kućama i da se ni otkud ne može sagledati u potpunosti. 

U tekstu koji slijedi autor više nije tako precizan i 
točan jer se upušta u diskutabilna i manjkava povijesna 
razmatranja u kojima se odražava ondašnje stanje po¬ 
vijesne znanosti i njegova nemogućnost da se bolje in¬ 
formira. 6 U tom dijelu knjige Laforest priča o nastanku, 
imenu, usponima i padovima grada od rimskih vre¬ 
mena, preko pada Salone, dolaska Hrvata, utjecaja Fra¬ 
naka, osvajanja Venecijanaca, Mađara, Tatara, Turaka 
i Francuza pod Napoleonom, sve do konačnog 
konsolidiranja i smirivanja pod vlašću Austrije nakon 
1812. godine. 

Prelazeći na razdoblje o kojem i sam svjedoči, La¬ 
forest opet postaje precizni promatrač i tumač zbivanja 
u gradu i oko njega po čemu će ova knjiga ostati vrije¬ 
dan i autentičan dokument o vremenu u kojem je Split 
doživljavao svoj veliki procvat. Zahvaljujući dugo¬ 


godišnjoj požrtvovnoj djelatnosti gradonačelnika Baja- 
montija, u Splitu je tih godina uređena gradska riva, 
uvedena plinska rasvjeta, sagrađen veliki lukobran, 
dovedena željeznica, sagrađeno kazalište i novi, za ono 
vrijeme elegantan hotel, a dovršena je i gradnja grad¬ 
skog vodovoda preko obnovljenog rimskog akvedukta 
1879. godine. Laforest je knjizi dodao i fotografiju nove 
gradske rive s Bajamontijevom četverokatnom palačom 
u dnu (si. 10), kao i panoramu grada snimljenu s puta 
prema Marjanu (si. 9), koju je i u tekstu opisao s mnogo 
oduševljenja. Ukazao je na lijepi položaj grada u pot- 
kovastom zaljevu koji se, okružen uvijek zelenim ra¬ 
slinjem, vinogradima i maslinicima, smjestio u pod¬ 
nožju Mosora s kaštelanskim zaljevom na sjeveru i 
bračkim kanalom na južnoj strani. 

Na kraju prvog dijela knjige posvećenog samom 
gradu, autor govori o blagoj klimi, lijepoj okolici, za¬ 
nimljivim starinama, susretljivim ljudima, »vatrenom« 
vinu, lijepim ženama i narodnim običajima, koji će, 
po njegovu mišljenju, na svakog stranca i posjetitelja 
ostaviti snažne utiske i ugodna sjećanja. 

Drugi dio knjige, koji je posvećen Saloni, za nas će 
biti posebno zanimljiv i vrijedan, jer kroz tekst i vlastite 
fotografije Laforest opisuje stanje i znanje o arhe¬ 
ološkim spomenicima u vremenu između pionirskih 
radova Carrare iz 1846-47. i konačnog definiranja 
kompleksa, koji će svojim opsežnim radovima obu¬ 
hvatiti Bulić i Dyggve početkom XX. stoljeća. Impre¬ 
sivnom fotografijom rimskog akvedukta u stanju kako 
ga je doživio i snimio prije početka rekonstrukcije 
1877. godine (si. 3), Laforest nam je ostavio jedinstven 
dokument o monumentalnosti građevine koja je makar 
i u jadnom stanju, uspjela doslovce, ali i u prenesenom 
smislu, premostiti ne samo prostor nego i vrijeme sve 
do naših dana. 

Autor prilaže svojoj knjizi još dvije vrlo infor¬ 
mativne fotografije iz Salone i to ostatke rimskih termi 
(si. 11) i tek otkrivenih dijelova ranokršćanskog gro- 


4 Bulič-Karaman, Palača cara Dioklecijana u Splitu, Split, 1927., str. 225. 

5 Laforest izražava sumnju da bi pretpostavka splitskog arheologa dr.Frana 
Lanze o sarkofagu pred malim hramom, kojeg smatra Dioklecijanovim 
mauzolejem, mogla biti točna, jer unutarnja dužina sarkofaga iznosi samo 
160 cm, što se Laforestu čini premalim i preskromnim za rimskog cara. Laforest 
očito misli na Lanzina razmišljanja u djelu: Dall'antico palazzo di Diokleziano 
in Spalato, Trst 1855. 

6 Laforest,u uvodu, od povjesničara spominje samo Ivana Katalinića, pa je 

blja sjeverno od gradskih zidina, s nekoliko sarkofaga 
i ostacima zidova tada još nedefinirane sakralne gra¬ 
đevine, u čemu prepoznajemo grobnu crkvu u Kapljuču 
(si.12). 

U tekstu o Saloni autor najprije opisuje položaj ta¬ 
dašnjeg Solina i naselja oko njega, koja u to vrijeme 
broje oko 300 kuća s 1500 stanovnika, a onda u doj¬ 
mljivom kontrastu spominje antičku Salonu koja je, 
prema podatku Konstantina Porfirogeneta, imala četvrt 
milijuna stanovnika. 7 (UPISATI FUSNOTU) Na njemu 
svojstven način Laforest dalje opširno priča o povijesti 
Salone, pristupajući potom opisivanju starog gradskog 
područja počevši od opsega, veličine i oblika grada i 
njegovih zidina, detaljno iznoseći podatke o mjerama, 
konstrukciji, obliku i broju obrambenih kula, te o grad¬ 
skim vratima, od kojih podrobno opisuje Porta cesarea 
i osmerokutne kule kojima su flankirana.* 

Navodi zatim sve do tada otkrivene građevine i gro¬ 
blja, posebice mali teatar, pa ostatke velikog amfiteatra 
i rimskih terma od čijeg su, tada već uništenog mo¬ 
zaika, dječaci prodavali kockice mramora, porfira i 
granata još 1873. godine, kada je Laforest prvi puta 
bio u Saloni. Sve ostalo, danas poznato arheološko 
blago ležalo je tada još pod zemljom, pa autoru nije 
preostalo drugo nego da na kraju zavapi nad činje¬ 
nicom da za iskapanje nema dovoljno sredstava i da 
će se otkrivanje salonitanskog »mrtvačkog« pokrova 
morati prepustiti idućim generacijama. 

Na kraju knjige nema popisa ilustracija, nego samo 
kratak podatak da se sve fotografije iz knjige mogu 
dobiti i pojedinačno u većim formatima i u izvrsnoj 
izvedbi. Dodana je i informacija da se kod autora mogu 
dobiti i fotografije drugih gradova Dalmacije. To 
ukazuje na Laforestovu tada već široko rasprostranjenu 
fotografsku aktivnost duž obale u kojoj će se Split i 
Solin pokazati kao samo jedna od postaja na životnom 
fotografskom putu po Dalmaciji od Zadra pa sve do 


očito se u svojim povijesnim razmatranjima oslanja na njegova djela iz 
tridesetih i četrdesetih godina 19. stoljeća: Storia della Dalmazia /-///, Zadar 
1834-35., i Memorie degliavvenimenti, successi in Dalmazia doppo la caduta 
della Republica veneta, Split 1841. 

1 Vidi podatke kod...upisati fusnotu 

* Laforest pritom daje podatak o izvoru svojih informacija i navodi: Topografia 
e scavi di Salona di F.Carrara, Trieste 1850. 

9 N. Grčević, Fotografija devetnaestog stoljeća u Hrvatskoj, Zagreb 1981., str. 
72, 162, 170. 


Kotora, gdje će dvadeset godina kasnije (1898.), nastati 
njegova druga ilustrirana knjiga-vodič, objavljena, pa 
i tiskana također u Splitu, pod naslovom »Boka Ko¬ 
torska« (Die Bocche di Cattaro). 

Za razliku od dotadašnjih fotografskih mapa i 
knjiga koje su sve bile objavljene u obliku reprezen¬ 
tativnih albuma s originalnim fotografijama većeg for¬ 
mata i popratnim kratkim tekstovima drugih autora, 
kao što su bile Standlove »Fotografične slike iz Firvat- 
ske« iz 1870. godine, pa djelo Androvića i Goldsteine 
u Zadru »Album svjetlopisni s opisovanjem putovanja 
nj. vel. cesara kralja Frane Josipa I kroz Dalmaciju 
godine 1875«, te Buratov album (Albo)s fotografijama 
kulturnih spomenika Zadra iz 1875. godine*, Lafore- 
stovo je djelo flSplit i njegove starine« iz 1878. bila 
prva prava knjiga s vlastitim autorskim tekstom i samo 
pridodanim autorovim fotografskim ilustracijama. 

Laforest je svoje izvanatelijerske fotografije izvorno 
snimao na velikim pločama približno 22,5x28 cm i to 
u tehnici kolodijske tzv. mokre ploče. Nekoliko takvih 
velikih negativa ostalo je sačuvano u obiteljskoj zbirci 
autorove unuke slikarice Lidije Laforest u Zagrebu. 

Fotografije pak, u knjizi o kojoj govorimo, manjeg 
su formata, a taj je izveden iz velike ploče kao njena 
četvrtina (oko 10,5x14,5 cm). Pomoću reprodukcijske 
tehnike mogla su se naime na veliku ploču istovremeno 
presnimiti četiri motiva i na istoj ploči dobiti četiri 
duplikat-negativa, koji su se onda mogli kopirati svi 
zajedno. Postupak umnožavanja postao je tako četvero¬ 
struko brži (što je pri kopiranju na dnevnnm svjetlu 
mnogo značilo), ali i toliko jeftiniji. Originalni prvo¬ 
bitni veliki negativ ostao bi pritom neoštećen, pa su se 
od njega i dalje mogle kopirati velike fotografije, a 
upravo to nam kaže i sam Laforest, koji je na kraju 
svog teksta dodao obavijest da se sve fotografije iz knji¬ 
ge mogu kod njega nabaviti u velikim formatima. 

Gore spomenuti kolodijski postupak s mokrim 
pločama bio je vrlo zahtjevan, a za fotografa i vrlo 
naporan. Na odabrano mjesto snimanja trebalo je na¬ 
ime donijeti veliku i preko 40 kg tešku opremu s veli¬ 
kom drvenom kamerom, stativom, debelim staklenim 
pločama i kasetama, te čitav mali fotografski labo¬ 
ratorij, koji se u malom priručnom šatoru morao insta¬ 
lirati prije samog snimanja (si. 13). U zamračenom pro¬ 
storu staklene su se ploče prelijevale jodiranom kolo- 
dijskom emulzijom, senzibilizirale u otopini srebrnih 
soli i još mokre montirale u kasete. Snimanje je zatim 
trebalo obaviti u što kraćem vremenu, kako ploče ne 
bi sušenjem gubile na osjetljivosti, a i razvijanje se mo¬ 
ralo obaviti dok su ploče još bile vlažne. Za sve te po- 

stupke, iza kojih je još slijedilo fiksiranje, pranje, 
sušenje i eventualno zaštitno lakiranje, trebalo je pri 
ruci imati mnoštvo posuda, boca, lijevaka, stalaka za 
sušenje pa je i vodu za ispiranje ploča trebalo donijeti 
do mjesta snimanja. 

Ekspozicija je u kolodijskom postupku bila relativno 
kratka, ali je zato put do slike bio, kao što smo vidjeli, 
prilično dug. Pri gledanju svake od Laforestovih vri¬ 
jednih i tehnički dotjeranih fotografija,u našem slučaju 
Splita i Solina, trebalo bi stoga i te okolnosti uzeti u 
obzir. 

Najranija od njegovih sačuvanih fotografija sni¬ 
mljenih na taj način, prikazuje kanjon rijeke Cetine, a 
na poleđini, uz otisnuti naslov »Franz Laforest, Photo- 
graph in Sebenico« ima i rukopisnu zabilješku »Parthie 
an der Cettina bei Almisa 1866.« 1 " Malo je vjerojatno 
da je Laforest tom prilikom nosio svoju veliku foto¬ 
grafsku opremu samo u Omiš i samo zbog jednog mo¬ 
tiva sa Cetine. Vjerojatnija bi bila pretpostavka da je 
Omiš bio tek jedan od odabranih i planiranih lokaliteta 
na tom putu. 

U tom razmišljanju upozoravamo i na podatak da 
je spomenuti naslov Laforestova šibenskog atelijera 
otisnut i na dvije nedatirane fotografije velikog formata 
iz Splita, i što je za nas posebno zanimljivo, upravo 
onih motiva koje u smanjenom formatu nalazimo u 
Laforestovoj knjizi. To su snimke Peristila i starog zvo¬ 
nika katedrale prije obnove, iz zbirke Dragana Jutro- 
niča u Splitu." Istoj grupi sačuvanih Laforestovih sni¬ 
maka, pa dakle i istom vremenu, pripadaju i dvije velike 
fotografije splitskih starina koje su identične s onima 
u knjizi, a prikazuju Peristil i Rivu. To se fotografije 
čuvaju u Muzeju za povijest fotografije braće Alinari 
u Firenzi, a bile su, uz još tri Laforestove fotografije 
drugih lokaliteta (Šibenik, Kotor i Solin), izložene u 
Zagrebu sredinom 2001. godine na izložbi »Stoljeće 
Habsburgovaca«. 

U Laforestovoj ostavštini, o kojoj se brine njegova 
već spomenuta unuka, sačuvano je i pet velikih ori¬ 
ginalnih kopija, od kojih smanjeni primjerci čine okos¬ 
nicu fotografskih ilustracija Laforestova teksta o Splitu 
i o njegovim starinama. To su velike fotografije kasnije 
dobile svoje mjesto u voluminoznom i opsežnom al¬ 
bumu kojim je Laforest zaokružio i pred kraj 19. sto¬ 
ljeća dovršio svoje životno djelo u kojem je pod na- 
slovom»Album von Dalmatien«, sabrao i tiskanim 
podnaslovima opremio 190 fotografija, godinama sni¬ 
manih na širokim prostorima Dalmacije i Crne Gore. 12 

Preostaje još problem datiranja prvobitnih foto¬ 
grafija na velikim pločama, jer su očito sve bile snim¬ 


ljene i po nekoliko godina prije serijskog kopiranja za 
ilustriranje knjige iz 1878. godine. Prema dosadašnjim 
razmatranjima mogli bi za naše datacije izdvojiti pet 
čvrstih uporišta. Bila bi to, za splitske fotografije, Lafo¬ 
restova putovanja poduzeta iz Šibenika 1866. i 1873. 
godine. Za salonitanske bi se trebalo osloniti na auto¬ 
rove vlastite podatke o posjetu Solinu 1873. godine i 
o iskapanju grobne crkve (u Kapljuču) 1874., dok bi 
za posljednje uporište, dakle za terminus post quem 
non, trebalo odrediti proljeće 1877. godine, kada je 
bila započeta obnova rimskog akvedukta. 

Time ćemo se prije svega osloboditi Alinarijevih ne¬ 
točnih i zbunjujućih datacija u katalogu izložbe o Hab- 
sburgovcima, po kojima su fotografije Splita datirane 
oko 1880., dakle kao da su snimljene nakon izlaska 
knjige, a slika iz Solina oko 1870. što bi bilo čak i 
prije Laforestova prvog dolaska na solinske lokalitete. 

Oslanjajući se pak na naše datacije moći ćemo svih 
deset spomenutih fotografija promatrati vremenski 
odvojeno od tiskanja knjige i utvrditi njihovu auto¬ 
nomnost pa i pripadanje jednom drugom i znatno am¬ 
bicioznijem projektu - komercijalnoj seriji dalmatin¬ 
skih veduta, koje će na kraju autor komponirati u veliki 
album. 

Pouzdanost ovoj tvrdnji daje činjenica da Laforest 
u tekstovnom dijelu knjige ilustracije uopće ne spomi¬ 
nje, pa se na njih ne poziva čak ni na mjestima gdje 
ranije snimljene objekte opširno opisuje riječima. Na 
kraju knjige fotografije su ipak spomenute ali u sasvim 
drugom kontekstu. Laforest naime u formi kratke po¬ 
nude javlja kao što smo već spomenuli, da se kod njega, 
uz manje slike iz knjige, mogu dobiti i velike fotografije 
Splita, ali i drugih gradova Dalmacije, a navodi i cijenu 
od 70 do 80 kr. po listu. 

Sve to govori da je Laforest do tada već uspio ostva¬ 
riti veliki dio svog projekta, koji ga je, nakon prvog 
putovanja iz 1866. godine i kasnijih snimanja u Splitu, 
vodio na sve duža putovanja niz obalu prema mjestima 
i motivima koje fotografija do tog vremena, još nije 
zabilježila. 


10 Ta je fotografija otisnuta u knjizi Radoslava Tomića: »Obitelj Radman i 
njezina zbirka umjetnina«, str. 18. 

" D. Kečkemet, Stari splitski fotografi, Mogućnosti 5-6, Split 1990., str. 608 i 
631. 

12 Album veličine 30x37x10 cm, koji je prvobitno sadržavao 190 fotografija, 
nije sačuvan u punom opsegu, ali su nam po priloženom tiskanom popisu 
poznati sadržaji svih slika. Posebno je zanimljiva dodatna informacija i ponuda 
da postoje i da se kod njega mogu dobiti i fotografije iz Hercegovine, pa čak 

Na zamisao o mogućnostima provedbe tako velikog 
i korisnog projekta mogao je doći preko kontakata s 
Bečom, u kojemu je na primjer jedan od najboljih 
austrijskih fotografa arhitekture, Andreas Groll, već 
godinu dana ranije dovršio i objavio svoj veliki »Ver- 
lags-Catalog« te je na prodaju ponudio 788 fotografija 
graditeljskih spomenika Beča, Graza, Praga, Krakova 
i drugih mjesta Carevine. 13 Uzimajući u obzir sve te 
činjenice, dolazimo do zaključka da je bar jedna rana 
splitska fotografija (panorama) mogla nastati već u 
prvoj fazi Laforestova projekta, dakle u vrijeme sni¬ 
manja poduzetog iz (c)ibenika 1866. godine (si. 9). 
Dvije druge, ranije spomenute fotografije iz zbirke Ju- 
tronić (si. 4 i 8), koje još nose pečat šibenskog atelije¬ 
ra, mogle su pak nastati 1873. godine na fotografskom 
putovanju do Boke kotorske. 

Te su dvije fotografije uvrštene u Laforestovu knjigu 
zajedno s još četiri druga motiva iz Palače (si. 5, 6, 7, 
10), koji doduše ne nose šibensku oznaku, ali su očito 
snimljeni u isto vrijeme i na istom putovanju. U traženju 
potvrde za tu tvrdnju, koja bi nam mogla pomoći pri 
datiranju čitavog kompleta, poslužili smo se uspored¬ 
bom dviju fotografija s Peristila i to snimkom Protirona 
Vestibula paralelno sa snimkom istočne kolonade. Na 
prvi pogled mogli smo zaključiti da su obje snimljene 
s gotovo istog mjesta (sa odmakom od nekoliko ko¬ 
raka), a i istoga dana, s time da je Vestibul, sudeći po 
rasvjeti, bio snimljen koji sat ranije. Vremenska podu¬ 
darnost tih dviju slika navodi nas na pomisao da su i 
ostale Laforestove fotografije iz Dioklecijanove palače 
mogle biti snimljene istoga dana. U traženju dokaza 
za ovu mogućnost poslužili smo se poznavanjem karak¬ 
teristika ranije opisanog postupka s kolodijskom mo¬ 
krom pločom, koji je omogućavao snimanje takve serije 
fotografija u zadanom prostornom radiusu, ali uz po¬ 
štivanje vremenskog ograničenja na oko 15 minuta za 
svaku snimku. U tom se naime vremenu mogla tek nali¬ 
vena ploča, još u mokrom stanju prenijeti od improvi¬ 
ziranog zamračenog laboratorija do pripremljenog 


i iz Sedmogradske (Rumunjska), gdje je snimao Karpate. 

13 Katalog: Geschichte der Fotografie in Osterreich, Bad Ischl 1983, Band 2, str. 
121 . 

H Četiri vlastoručno datirane Laforestove fotografije iz Boke Kotorske, nastale 
1873. godine i to: Igalo, Hercegnovi, Meljine i Risan, izlagali smo na izložbi 
»Jadran u staroj fotografiji«, Zadar 1989., brojevi u katalogu 255-258. Sada 
su zagubljene u Upravi za zaštitu kulturne i prirodne baštine u Zagrebu. 

15 j. Belamarič, Dioklecijanov akvedukt i njegova obnova, Split 1999. str. 15. 


fotografskog aparata i zatim odnijeti na razvijanje (si. 
13). 

Naš ćemo krug, u slučaju šest sukcesivno snimljenih 
Laforestovih fotografija Dioklecijanove palače, smje¬ 
stiti između sjevernih Zlatnih vratiju i južnih zidina 
palače, s centrom u blizini Peristila, gdje je morao biti 
postavljen mali laboratorij u nekoj obližnjoj zamrače¬ 
noj prostoriji (si. 14). U koliko nije bio smješten u 
zamračenom prizemlju kuće(?). 

Prema rasvjeti na pojedinim objektima mogao bi se 
odrediti redoslijed snimanja, pri čemu bi Zlatna vrata 
bila snimljena ujutro, zvonik katedrale sat-dva kasnije, 
a zatim bi se kamera našla u sredini Peristila kad je 
najprije bila snimljena sfinga, zatim Vestibul, pa kolo- 
nada pred katedralom, da bi u podnevnom suncu na¬ 
stala fotografija Rive, snimljena sa jugoistočne kule 
Palače. 

Upravo je na toj slici upadljiva neobično kratka sje¬ 
na koju baca niska kuća u lijevom prednjem dijelu, po 
čemu se može pretpostaviti da je ta fotografija - morala 
biti snimljena kad je sunce bilo u najvišoj putanji, dakle 
vjerojatno u mjesecu lipnju, pa time i sve druge iz Dio¬ 
klecijanove Palače. 

Sve bi to govorilo u prilog tezi da je Laforest ovo 
snimanje izvršio kao jedan od prvih planiranih zada¬ 
taka na putu na kojem je 1873. godine od Šibenika, 
preko Splita, stigao sve do Boke Kotorske 14 , pa je svoj 
boravak i snimanje u svakom pojedinom mjestu morao 
maksimalno racionalizirati, vodeći računa i o ograni¬ 
čenom trajanju optimalnih vremenskih i svjetlosnih pri¬ 
lika u kojima je taj ambiciozni projekt trebalo završiti. 

Te iste, 1873. godine, Laforest je po vlastitim rije¬ 
čima prvi puta bio u Solinu (fotografiranje ne spominje 
nego samo posjet!), dakle još uvijek na putu poduze¬ 
tom iz Šibenika, pa pretpostavljamo da je tek nakon 
toga preselio u Split, gdje smo otada na njegovim ate- 
lijerskim portretima mogli pročitati naslov flFranz La¬ 
forest, Fotograf in Spalato«. Pretpostavljamo stoga da 
su tri fotografije Salone, koje se također nalaze među 
ilustracijama u knjizi, mogle nastati u tom razdoblju, 
ali svakako poslije 1874. kada su ostaci grobne bazilike 
u Kapljuču bili otkriveni i prije proljeća 1877. godine, 
kada je započela rekonstrukcija ruševnog rimskog 
akvedukta. 15 

Sedamdesete godine 19. stoljeća su za hrvatsku fo¬ 
tografiju posebno zanimljive jer je u njima nastalo ne¬ 
koliko značajnih serija i albuma, kao što je prva Stan- 
dlova mapa (kasnije knjiga) »Fotografične slike iz Hr¬ 
vatske« iz 1870. godine, zatim »Album svjetlopisni s 

opisivanjem putovanja nj. vel. cesara kralja Frane Jo¬ 
sipa I kroz Dalmaciju godine 1875« zadarskih fo¬ 
tografa Androvića i Goldsteina, te istim povodom 
objavljen Album kulturnih spomenika Zadra, fotografa 
Tornasa Burata iz 1875. godine. 

Laforestove serije fotografija iz Dalmacije, koje su 
nastajale na putovanjima od 1866. godine iz (c)ibenika, 
preko snimaka Splita uvrštenih u knjigu »Split i njegove 
starine« 1878. godine, uklapaju se vremenski i sa¬ 
držajno upravo u te vrijedne poduhvate hrvatske foto¬ 


grafije ostvarene još u eri kompliciranog kolodijskog 
postupka obrade. 

Laforestova se knjiga međutim, uz to što je opre¬ 
mljena s desetak fotografija, svojim tekstovmm dijelom 
izdvaja iz te vrste djelatnosti pa predstavlja jedinstveno 
ostvarenje među radovima fotografa devetnaestog sto¬ 
ljeća u Hrvatskoj. S ambicijom da bude i vodič, njegova 
se knjiga na tom području vremenski našla na prvom 
mjestu, anticipirajući Bulićevog »Vođu po Spljetu i 
Solinu« za punih 16 godina. 


7 . Ukrašene korice ilustriranog izdanja Laforestove knjige fISpalato 
un Seine Aiterthumer«, 1878. 

2 . Grafika rađena neposredno prije obnove akvedukta, otisnuta u eseju Aloisa Hausera o Saloni 
Splitu 

3. Fotografija akvedukta iz knjige Franza Laforesta, snimljena u približno isto vrijeme kad 
reproducirana grafika (prije 1877.) 

SAULENGANG DES PERISTILS. 

5 . Pročelje Vest i bula 
Dioklecijanove palače 



PORTAL DES VESTIBULS. 


Lijevo: 

4. Arkade s interpoliranim 
kučicama na Peristilu 


6. Egipatska sfinga na Peristilu 


SPALATO UND SEINE ALTERTHOMER. 



DlE S?HINX. 

SPALATO UND SEINE ALTERTHUMER. 




l t-1 Ali/. Lulull’«!. 


Kact.dru.k vurl»cU*I 




PORTA AUREA. 


7. Sjeverna fIZlatna vrata« snimljena u jutarnjoj rasvjeti 



Desno: 

9. Dioklecijanov mauzolej i zvonik 
katedrale prije početka obnove 


8. Šator-tamna komora što se rabila u 
doba mokrog kolodijskog postupka oko 
1875. (iz zbirke Raymonda Lecuyera) 

TEMPEL UND GLOCKENTHURM. 


Photoprapiti« v •»Krati« Lalureat. 


NHt’liilruck vorl>«h«it**ii 

Muclulrui k VvrbaiialUm. 


SPALATO UND SEINE ALTERTHUMER. 


12. Ostaci rimskih 
termi u Saloni 


13. Iskopine rimske 
nekropole i 
starokršćanskog 
sakralnog objekta 
u Saloni (Kapljuč) 


RUINEN DES BADES 1N SALONA. 

ROMISCHER FRIEDHOF. 

7 4. Fotografija Dioklecijanove palače iz zraka s ucrtanim 
mjestima snimanja i krugom , unutar kojega je vjerojatno 
bila postavljena tamna komora 


Nada Grčević 
Franz Thiard de Laforest, 

author of the Book Spalato und Seine Alterthumer (1878.) 

The article deals vvith Franz Thiard de Laforest (1838-1911), a Vienna photographer and an interesting 
personality of a distinguished Burgundian descent (Thiard de Bissy family, going back to the beginning of the 
16 th century). He čame to Dalmatia in the 1860s, and, fascinated by the beauty of the Mediterranean landscape, 
and the charm of the old urban settlements and their historical monuments, he displayed a special interest for 
outdoors photography. After a stay in Zadar and Šibenik, from vvhere he undertook long vvorking journeys to 
as far as Boka Kotorska, he settled by the mid-seventies in Split, There, he published a book Spalato und Seine 
Alterthumer (Split and its Antiquities) vvith original photographs in 1878. Only one copy of the book has been 
preserved. The article offers to interested art historians and experts in monuments preservation a summary of 
Laforests's text describing the historical heritage of Split and Salona, its importance and the State of preservation, 
before the launching of comprehensive restoration projects - from the reconstruction of the Palače of Diocletian 
in 1877 to renovation of the tovver of Split Cathedral in begun in 1882. 

Laforest's photographs have been given a particular attention, as well as their dating, and the specific and 
complicated »vvet« collodion process of picture taking. Taking Diocletian's Palače as an example, both potentials 
and dravvbacks of the photography of that period have been presented, and a plausible thesis has been 
proposed, i.e., that ali photographs from and around the Palače vvere taken the same day from the same 
improvised and centrally located lab in the vicinity of the Peristyle, thus avoiding moving the heavy equipment 
around. 

In her conclusion, the author emphasizes the fact that Laforest's book through its photographs, and especially 
through its expert approach to the text, represents a unique achievement among the vvorks of the 19th 
century photographers on the territory of Croatia. As the book also aims at being a guide of Split monuments 
and Salona's archeological sites, it is also the first book of that genre, anticipating by sixteen years the guide 
of Split and Salona by the famous archeologist Don Frane Bulić (published in 1894). 

